ඉසිපතන විදුහල් පිලට එරෙහිව ලකුණු 17-10ක විශිෂ්ට ජයක් වාර්තා කළ වෙස්ලි විදුහල් පිල බස්නාහිර පළාත් පාසල් සත් සාමාජික රගර් ශූරතාව දිනාගැනීමට සමත්විය.රාහුල් ද සිල්වාගේ නායකත්වයෙන් යුත් වෙස්ලි විදුහල් පිල අවසන් තරගයේ පළමු භාගය නිමාවනවිට ලකුණු 17-0ක් ලෙස ඉදිරියෙන් සිටි අතර දෙවැනි භාගයේ දී දැඩි ආක්‍රමණශීලි ක්‍රීඩාවක නිරතවූ ඉසිපතන ක්‍රීඩකයෝ සිය කණ්ඩායමට ජයග්‍රහණය අත්කර ගැනීමට ප්‍රබල සටනක් දියත් කළ ද අනුශූරතාවෙන් පමණක් සෑහීමකට පත්වීමට ඔවුනට සිදුවිය.ගල්කිස්ස විද්‍යා විදුහල් ක්‍රීඩාංගණයේ පසුගියදා පැවැති මේ තරගාවලියේ පළඟ ශූරතාව හිමිවූයේ ලකුණු 27-0ක් ලෙස ගල්කිස්ස සාන්ත තෝමස් විදුහල පරාජය කළ විද්‍යා විද්‍යාලයටය.